નવેમ્બર 2016માં નોટબંધીની જાહેરાત બાદ ભારતીય રીઝર્વ બેન્ક ઓફ ઇન્ડિયાએ રૂ. 2000ની નોટ માર્કેટમાં ઉતારી હતી. પરંતુ હવે આરબીઆઇએ 2000ની નોટનું પ્રિન્ટીંગ બંધ કરી દીધું છે. સૂત્રોને મળતી માહિતી મુજબ આરબીઆઇ હવે માર્કેટમાં નાની કરન્સીની સપ્લાય કરવા પર છે. એક અહેવાલ મુજબ આરબીઆઇએ પાંચ મહીના પહેલા જ બે હજારની કરન્સીનું પ્રિન્ટીંગ બંધ કરી દીધું છે. આ નોટના લોન્ચિંગ બાદ તેને માત્ર ચાર મહિના સુધી જ છાપવામાં આવી હતી. લોકો પર નોટબંધીથી રાહત મળે તે માટે જ સરકાર તરફથી બે હજારની નોટ લોન્ચ કરવામાં આવી હતી. પરંતુ માર્કેટમાં આ નોટનું ઝડપથી સર્ક્યુલેશન થતાં આરબીઆઇએ આ કરન્સીનું પ્રિન્ટીંગ બંધ કરી દીધુ હોવાનું સૂત્રોને જાણવા મળ્યું છે.